
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων και όρων δόμησης στον οικισμό Παντοκράτορα 

της κοινότητας Παντοκράτορα Ν. Ζακύνθου . 1 

Καθορισμός ορίων, όρων και περιορισμών δόμησης του οικισμού 
«Βαθύ Κ. Απολλωνίας Ν. Σίφνου» Ν. Κυκλάδων και κατηγο¬ 
ρία αυτού . 2 

Καθορισμός ορίων, όρων και περιορισμών δόμησης του οικισμού 
«Φάρου Κοιν. Απολλωνίας Ν. Σίφνου» Ν. Κυκλάδων και κατη¬ 
γορία αυτού . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

■Αριθ. Τ,Π. 2926 (1) 

Καθορισμός ορίων και όρων δόμησης στον οικισμό Παντοκράτορα της 
κοινότητας Παντοκράτορα Ν. Ζακύνθου. 

Η ΝΟΜΑΡΧΗΣ ΖΑΚΥΝΘΟΥ 
’ Εχοντας υπόψη: 

1. Τις διατάξεις του Ν. 1588/85 «Κυβέρνηση και Κυβερνητικά 
όργανα» (ΦΕΚ 137/Α). 

2. Τις διατάξεις του από 24.4.85 Π.Α. (ΦΕΚ 181 Δ/3.5.85) 
«περί τρόπου και καθορισμού ορίων οικισμού της χώρας, κατηγορίες 
αυτών και καθορισμός όρων και περιορισμών δόμησης». 

3. Τις προτάσεις των ιδιωτών μελετητών Μηχανικών στους 
οποίους ανατέθηκε η σχετική μελέτη στα πλαίσια του προγράμματος 
ίων ανοικτών πόλεων, που αφορά τον προσδιορισμό των ορίων του 
υπόψη οικισμού Παντοκράτορα της Κοινότητας Παντοκράτορα. 

4. Τα πληθυσμιακά στοιχεία των δύο τελευταίων απογραφών του 
κράτους της Ε.Σ.Υ.Ε. (1971-1981). 

5. Τις ενστάσεις που υποβλήθηκαν κατά του ορίου του οικισμού 
Ιαντοκράτορα όπως αυτό καθορίστηκε από τα πιο πάνω. 

6. I ις απόψεις της Κοινότητας Παντοκράτορα όπως διατυπώθηκαν 
στο αριθμ. 18/85 πρακτικό του Κοινοτικού Συμβουλίου της. 

_ Την εισήγηση του Συμβουλίου ΧΟΠ του Νομού, όπως αυτή 
διατυπώθηκε στα 14/19.12.85 θέμα 3οβ και 1/16.1.86 θέμα Ιο 
πρακτικά και με την οποία εισηγείται: α) να γίνει δεκτή η ένσταση 
που Διονυσίου Τσουκαλά και το αντίστοιχο αίτημα της Κοινότητας 
αντοκράτορα, δηλαδή να μην εξαιρεθεί από τα όρια του οικισμού η 
περιοχή γύρω από το νεκροταφείο, β) να γίνει δεκτή η ένσταση των 


κληρονόμων Γ. Σιδηροκαστρίτη και το αντίστοιχο αίτημα της Κοινό¬ 
τητας Παντοκράτορα, δηλαδή να μην εξαιρεθεί από τα όρια του οικι¬ 
σμού η περιοχή κατά μήκος της υπάρχουσας τάφρου, η οποία είχε 
εξαιρεθεί με τη θεώρηση ότι η παραπάνω τάφρος, που συχνά χρησιμο¬ 
ποιείται και ως δρόμος, ήταν χείμαρρος, γ) την απόρριψη των υπόλοι¬ 
πων ενστάσεων (ιδιωτών) και προτάσεων της Κοινότητας Παντοκρά¬ 
τορα, δ) τη θέσπιση ελάχιστου εμβαδού αρτιότητας 1.000 μ2 για τα 
νέα από κατάτμηση προερχόμενα γήπεδα (Π.Α. 24.4.85 άρθρο 5 
παρ. 1), ε) την έγκριση των ορίων του οικισμού Παντοκράτορα της 
κοινότητας Παντοκράτορα σύμφωνα με την πρόταση των μελετητών 
όπως τροποποιήθηκε με την αποδοχή των πιο πάνω ενστάσεων, στ) 
το χαρακτηρισμό του οικισμού ως μεσαίου, στάσιμου, διάσπαρτου και 
αδιάφορου, αποφασίζουμε: 

1) Δεχόμαστε την ένσταση του Διονυσίου Τσουκαλά και το αντί¬ 
στοιχο αίτημα της Κοινότητας Παντοκράτορα να μην εξαιρεθεί από 
τα όρια του οικισμού η περιοχή γύρω από το νεκροταφείο. 

2) Δεχόμαστε την ένσταση των κληρονόμων Γ. Σιδηροκαστρίτη και 
το αντίστοιχο αίτημα της Κοινότητας Παντοκράτορα να μην εξαιρεθεί 
από τα όρια του οικισμού η περιοχή κατά το μήκος της υπάρχουσας 
τάφρου. 

3) Απορρίπτουμε την ένσταση του Νικολάου Γ. Σιδηροκαστρίτη με 
την οποία ζητά να συμπεριληφθεί εντός των ορίων του οικισμού γή¬ 
πεδό του δίπλα στο κοινοτικό ρέμα καθόσον το αίτημα αντίκειται στις 
διατάξεις του από 24.4.85 Π.Α. 

4) Απορρίπτουμε την ένσταση του Παναγιώτη Σπ. Καμπίτση με 
την οποία ζητά να αποχαρακτηρισθεί από γεωργική γη η περιοχή της 
ιδιοκτησίας του, καθόσον η ένσταση δε στρέφεται κατά των καθορισθέ- 
ντων ορίων αλλά κατά του καθορισμού χρήσης γης εκτός αυτών. 

5) Εγκρίνουμε τα όρια του οικισμού Παντοκράτορα της Κοινότητας 
Παντοκράτορα όπως αυτά συντάχθηκαν από τους μελετητές και τρο¬ 
ποποιήθηκαν με την αποδοχή των παραπάνω ενστάσεων. 

6) Καθορίζουμε ελάχιστο εμβαδό αρτιότητας, των μετά από κατά¬ 
τμηση δημιουργούμενων οικοπέδων, τα 1.000 μ2. 

7) Χαρακτηρίζουμε τον οικισμό Παντοκράτορα της Κοινότητας 
Παντοκράτορα μεσαίο, στάσιμο, διάσπαρτο και αδιάφορο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ζάκυνθος, 17 Ιανουάριου 1986 

Η Νομάρχης 
ΕΥΦΗ Δ. ΜΗΤΩΣΗ 

Αριθ. Τ,Π. οικ. 9478 (2) 

Καθορισμός ορίων, όρων και περιορισμών δόμησης του οικισμού 
«Βαθύ Κ. Απολλωνίας Ν. Σίφνου» Ν. Κυκλάδων και κατηγορία αυ¬ 
τού. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των Ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσιά του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν απότους προαναφερόμενους μελετητές κατά τιξ υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την 53/13.9.85 γνωμοδότηση του Συμβουλίου ΧΟΠ του Νο¬ 
μού. 

6. Την 68/1985 απόφαση του Κοινοτικού Συμβουλίου Απολλω¬ 
νίας, αποφασίζουμε: 

Κατατάσσουμε τον οικισμό στην κατηγορία: 1) Παραλιακός, 2) 
Ενδιαφέρων, 3) Στάσιμος, 4) Συνεκτικός, 5) Μικρός. 

I. Καθορίζουμε τα όρια του οικισμού Βαθύ Κοιν. Απολλωνίας της 
Ν. Σίφνου του Ν. κυκλάδων όπως αυτά φαίνονται στη συνοδευτική 
Αεροφωτογραφία της παρούσας απόφασης με κλίμακα 1:2.500 που 
αποτελεί αναπόσπαστο μέρος της απόφασης αυτής και συντάχθηκε 
βάσει στοιχείων μελετών και. επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85, ΦΕΚ 181Δ/3.5.1985 
και για τους οικισμούς: 

Βαθύ Κοινότητας Απολλωνίας, αρτιότητα γηπέδου α) 500 τ.μ. για 
τη ζώνη (Α) σημεία (1-2-3-13-14)-(7-15)-(16-12). 

β) Για τη ζώνη (Β) την εκτός του συνεκτικού τμήματος αρτιότητα 
2.000 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα Δη¬ 
μοσίευσης του από 24.4.1985 Π. Δ/τος. 


Β. Ειδικοί όροι Δόμησης. 

1. Επικάλυψη (Τρόπος): Δώμα. . 

Υλικό: Μπετόν ή Παραδοσιακά Υλικά. 

Χρώμα: Λευκό. 

2. Όψεις - Κύρια και Λοιπές Όψεις. 

Εμφανή Υλικά: Σοβάς - Κονίαμα. 

Χρωματισμός: Λευκό. 

3. Εξώστες: Ανοιχτοί. 

Θέση: Στον όροφο. 

Πλάτος: 1,00 μ. (ΜΑΧ) και όχι συνεχείς (για τους προβόλους). 

4. Στηθαία ή Κιγκλιδώματα. 

1) Δώμα: Χτισμένο. 

2) Εξώστες: Χτισμένο ή Ξύλινο ή Συνύπαρξη των δύο. 

3) Σκάλες: Χτισμένο. 

5. Ανοίγματα - Εξωτερικά α) Αναλογία στο σύνολο όψεων (15%). 

Όταν σημειώνονται βιοκλιματικές λύσεις το ποσοστό εγκρίνεται 

από την ΕΕΑΕ. 

β) Επιτρέπεται η διαμόρφωση τοξωτού πρεκιού. 

6. Κουφώματα - Εξωτ. (Τύπος). 

Ταμπλαδωτά - Καΐτια (Αποκλείονται τα συρόμενα Παραθυρό¬ 
φυλλα). 

Υλικό: Ξύλο- 

Χρώμα: μπλε - Πράσινο - Καφέ. 

7. Περίφραξη (Τύπος): Χαμηλός μανδρότοιχος / το χτισμένο 
τμήμα δεν ξεπερνά το 1,00 μ. από το έδαφος. 

Υλικό - Χρώμα: Εμφανής λιθοδομή - λευκός σοβάς. 

8. Οι λοιπές ενδείξεις του συνημμένου δελτίου αρχιτεκτονικής ανα¬ 
γνώρισης είναι δυνητικές για τον ιδιοκτήτη ή μελετητή. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και Π.Ε. της Νομαρχίας 
ώστε να εξασφαλίζεται η συνέχεια των υπαρχόντων Κοινόχρηστων 
χώρων και η δημιουργία νέων κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.85 
Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
| εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.85). 

Η παρούσα απόφαση, με το σχεδιάγραμμα οριοθέτησης του οικι¬ 
σμού που τη συνοδεύει, να δημοσιευθεί στην Εφημερίδα της Κυβερνή- 
σεως. 

Ερμούπολη, 4 Δεκεμβρίου 1985 

Η Νομάρχης 
ΕΛΙΣΑΒΕΤ ΠΑΠΑΖΩΗ 

Υπαυρνε,Ο ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ άΔΕ 

Ε,η»Μ Ρ Ρ«Γ ΤΗΣ ΚΥΒΕΡΝΗΣΕΩΣ (ΤΕΥΧΟΣΤΕΤΑΡΤΟ) 


Λριθ. Τ.Π. οιχ. 9479 _ ^ 

Καθορισμός ορίων, όρων και περιορισμών δόμησης του οικισμού «Φά¬ 
ρου Κοιν. Απολλωνίας Ν. Σίφνου» Ν. Κυκλάδων και κατηγορία αυ¬ 
τού. 

Η ΝΟΜΑΡΧΗΣ ΚΥΚΛΑΔΩΝ 

' Εχοντας υπόψη: 

1. Τις διατάξεις του από 24.4.1985 Π. Δ. (ΦΕΚ 101 Λ/3.5. 
1985) «Περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρων και περιορισμών δόμησης». 

2. Τις προτάσεις των Ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν απότους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Τη 43/13.9.85 γνωμοδότηση του Συμβουλίου ΧΟΠ του Νο¬ 
μού. 

6. Την 68/85 απόφαση του Κοινοτικού Συμβουλίου Απολλωνίας, 
αποφασίζουμε: 

Κατατάσσουμε τον οικισμό στην κατηγορία: 

1) Παραλιακός. 2) Ενδιαφέρων, 3) Στάσιμος, 4) Συνεκτικός, 5) 
Μικρός. 

I. Καθορίζουμε τα όρια του οικισμού: 

«Φάρου - Κοιν. Απολλωνίας της Ν. Σίφνου Ν. κυκλάδων» όπως 
αυτά φαίνονται στη συνοδευτική Αεροφωτογραφία της παρούσας από¬ 
φασης με κλίμακα 1/2.500 που αποτελεί αναπόσπαστο μέρος της 
απόφασης αυτής και συντάχθηκε βάσει στοιχείων μελετών και επί 
τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. 1 ενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. της 24.4.85, ΦΕΚ 181Δ/3.5.1985 
και για τους οικισμούς: 

Φάρος - Απολλωνίας Ν. Σίφνου. 

Αρτιότητα γηπέδου 1.000 τμ. 

2. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδό είχαν στις 3.5.1985 ημέρα Δη¬ 
μοσίευσης του από 24.4.1985 Π. Α/τος. 


Β. Ειδικοί όροι Δόμησης. 

1. Επικάλυψη (Τρόπος): Δώμα. 

Υλικό: Μπετόν ή παραδοσιακά υλικά: 

Χρώμα: Λευκό ή Γκρι. 

2. Όψεις - Κύρια και Λοιπές Όψεις. 

Εμφανή υλικά: Σοβάς - Κονίαμα. 

Χρωματισμός: Λευκό. 

3. Εξώστες: Ανοιχτοί. 

θέση: Όροφος. 

Πλάτος: 1,00 (ΜΑΧ) όχι συνεχείς για τους προβόλους. 

4. Στηθαία ή Κιγκλιδώματα. 

1) Δώμα: Χτιστό (συημμένη καρτέλα). 

2) Εξώστες: Χτιστό ή Ξύλινο ή Συνύπαρξη των δύο. 

3) Σκάλες: Χτιστό. 

5. Ανοίγματα - Εξωτερικά (Αναλογία στο σύνολο όψεων) (15%), 

Όταν προτείνονται Βιοκλιματικές λύσεις το ποσοστό εγκρίνει® 

από την ΕΕΑΕ. 

β) Επιτρέπεται η διαμόρφωση τοξωτού πρεκιού. 

6. Κουφώματα - Εξωτ. (Τύπος). 

Ταμπλαδωτά - Καΐτια (Αποκλείονται τα συρόμενα παραθυρό¬ 
φυλλα). 

Υλικό: Ξύλο. 

Χρώμα: Μπλέ, καφέ, πράσινο. 

7. Περίφραξη (Τύπος): Χαμηλός Μανδρότοιχος / το Χτισμένο του 
τμήμα δεν ξεπερνά το 1,00 μ. από το έδαφος. 

Υλικό - Χρώμα: Εμφανής Λιθοδομή ή Λευκός Σοβάς. 

8. Οι λοιπές ενδείξεις του συνημμένου δελτίου αρχιτεκτονικής ανα¬ 
γνώρισης είναι δυνητικές για τον ιδιοκτήτη ή μελετητή. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογράφο» 
διάγραμμα από το Τμήμα Πολεοδομίας και Π.Ε. της Νομαρχίας 
ώστε να εξασφαλίζεται η συνέχεια των υπαρχόντων Κοινόχρηστων 
χώρων και η δημιουργία νέων κοινόχρηστων χώρων σύμφωνα με τα 
οριζόμενα στις διατάξεις της παρ. 1 του άρθρου 6 του από 24.4.85 
Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Α/3.5.85). 

Η παρούσα απόφαση^ με το σχεδιάγραμμα οριοθέτησης του οικι¬ 
σμού που τη συνοδεύει, να δημοσιευθεί στην Εφημερίδα της Κυβερνή- 
σεως. 

Ερμούπολη, 4 Δεκεμβρίου 1985 

Η Νομάρχης 
ΕΛΙΣΑΒΕΤ ΠΑΠΑΖΩΗ 

